Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
La novaĵletero de Rising Voices: plilaŭtigi la voĉojn de indianaj militantoj en Tvitero
#000005
Noto de Rising Voices (Kreskantaj Voĉoj): Ni havas la plezuron repreni nian duonmonatan novaĵleteron, kiu enhavos resumon de niaj freŝdataj blogaĵoj pri ĉiuj aspektoj rilate ciferecan inkluzivigon, interalie la aliron al ciferecaj iloj kaj ilia alpreno, samkiel la diversajn manierojn en kiuj la komunumoj povas plene partopreni la interreton. Trovu tie ĉi (ligilo en la angla kiel ĉiuj ĉi subaj ligiloj, krom alia mencio) la antaŭajn numerojn de tiu novaĵletero.
#000007
En la spirito de la Internacia Jaro de la Indiĝenaj Lingvoj de 2019 [eo] (International Year of Indigenous Languages, #IYIL19), Rising Voices kaj la projekto Lingvoj en Danĝero kunigis siajn fortojn por kampanjo en la novaj sociaj amaskomunikiloj: @NativeLangsTech. Tiu ĉi rotacia tvitera kampanjo celas instigi indianajn komunumojn [eo] (Usono) kaj unuajn naciojn [eo] (Kanado) plilaŭtigi siajn voĉojn, kundividi siajn historiojn kaj progresigi siajn lingvojn.
#000008
Se vi jam legas Global Voices, vi eble konas du aliajn similajn iniciatojn: @ActLenguas [es] (por indiĝenaj lingvoj el Latinameriko) kaj @DigiAfricanLang (por indiĝenaj lingvoj el Afriko). Sed se vi volas koni pli pri indiĝenaj lingvoj [eo] el Usono kaj Kanado, kaj/aŭ la maniero praktiki lingvan revivigon [eo], en la epoko de la interreto kaj de la teknologio, ne hezitu akcepti nian inviton sekvi tiujn rimarkindajn lingvajn militantojn ĉe @NativeLangsTech!
#000010
Por tiu ĉi numero, ni ŝatus prezenti al vi du freŝdatajn gastigantojn de nia rotacia tvitera kampanjo pri cifereca aktivismo en afrikaj lingvoj (@DigiAfricanLang)! Ni ŝatus danki Dámilọ́lá Adébọ́nọ̀jọ (alias Ìyá Yorùbá) pro la kundivido pri sia laboro pri la joruba lingvo kaj Siya Masuku por sia laboro pri la lingvo isiZulu. Bonvolu legi la demandojn kaj respondojn por scii pli pri ili kaj ilia laboro!
#000011
Kie estas la voĉoj de virinoj en la raportado pri la balotoj de Sudafriko? via jamlab (laboratorio pri ĵurnalismo kaj amaskomunikiloj)
7 interesaj aferoj kiujn ni lernis kiam ni demandis al la mondo pri enreta misinformado pere de Mozilla
#000016
Ĉi tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. · Ĉiuj artikoloj
#000018
Aboni komentojn de ĉi tiu artikolo per retpoŝto
#000027
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000028
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000030